**Taiwanin vuoden 2024 presidentinvaali** pidettiin 13. tammikuuta. Siinä valittiin maalle uusi presidentti ja varapresidentti. Istuva presidentti, Tsai Ing-wen, ei voinut enää asettua ehdolle, koska oli jo toiminut virassa kaksi kautta. Samanaikaisesti pidettiin myös maan parlamenttivaalit.

Vaalijärjestelmä
----------------

Presidentin tulee olla vähintään 40-vuotias Kiinan tasavallan kansalainen. Sama pätee varapresidenttiin, joka valitaan samalla kertaa. Presidentin virkakausi on neljä vuotta ja sama henkilö voidaan valita uudelleen kerran.

Taiwanin kotitalousrekisteri pitää automaatisesti kirjaa äänioikeutetuista kansalaisista. Äänestäjäksi ei tarvitse erikseen rekisteröityä paitsi, jos kansalainen asuu ulkomailla. Äänestysikäraja on 20.

Ehdokasasettelu
---------------

Määräaikaan mennessä ehdokkaiksi oli rekisteröitynyt kolme henkilöä. Kaikki presidenttiehdokkaat ovat aiemmin toimineet erikoiskuntien pormestareina.

### Pääpuolueet

Demokraattinen edistyspuolue valitsi huhtikuun puolessa välissä ehdokkaakseen istuvan varapresidentin ja puolueen puheenjohtajan, William Lain. Puolueen sisäinen ehdokasasettelu oli sulkeutunut kuukautta aiemmin, eikä kukaan muu ilmoittautunut Lain haastajaksi. DPP:n varapresidenttiehdokkaaksi on povattu Hsiao Bi-khimia, joka toimii Taipein epävirallisena suurlähettiläänä Yhdysvaltoihin. Lai on sanonut haluavansa varapresidenttiehdokkaakseen nimenomaan naisen. Hsiaon valinta vahvistettiin 20. marraskuuta.

Foxconnin perustaja Terry Gou on ilmoittanut tavoittelevansa ehdokkuutta kuomintangin listoilta. Gou on aiemmin kuulunut puolueeseen, mutta erosi vuonna 2019, koska ei tullut valituksi puolueen presidenttiehdokkaaksi. Kuomintangin sääntöjen mukaan presidenttiehdokkaaksi pyrkivän henkilön tulee olla puolueen jäsen vähintään neljä vuotta, minkä vuoksi Goun mahdollisuus ehdokkuus on herättänyt kysymyksiä. Kuomintang valitsi lopulta Uuden-Taipein kaupunginjohtajan Hou Yu-ih’n presidenttiehdokkaaksi 17. toukokuuta 2023. Kuomintangin varapresidenttiehdokkaaksi nimitettiin Jaw Shaw-kong.

### Pienmmät puolueet ja sitoutumattomat

Valvonta-yuanin entinen presidentti Wang Chien-shien, joka edustaa Uutta puoluetta, ilmoitti maaliskuussa 2023 olevansa kiinnostunut presidenttiehdokkuudesta.

Taiwanin kansanpuolue asetti 17. toukokuuta 2023 ehdokkaakseen perustajansa ja puolueen puheenjohtajan Ko Wen-jen. Puolue valitsi varapresidenttiehdokkaakseen kansanedustajana toimivan Cynthia Wun.

Terry Gou, joka ei päässyt kuomintangin ehdokkaaksi, ilmoitti elokuun 2023 lopussa lähtevänsä ehdokkaaksi sitoutumattomana. Hän ilmoitti syskuussa valinneensa varapresidenttiehdokkaakseen laulajan ja näyttelijän, Lai Pei-hsian. Gou ilmoitti tosin 24. marraskuuta jättäytyvänsä pois vaaleista.

Tulokset
--------

| Ehdokas | Ääniä | Osuus (%) |
| --- | --- | --- |
| **Lai Ching-te** | 5 586 019 | 40,05 |
| **Hou Yu-ih** | 4 671 021 | 33,49 |
| **Ko Wen-je** | 3 690 466 | 26,46 |
| *Hyväksyttyjä ääniä* | 13 947 506 |
| *Hylättyjä/ tyhjiä ääniä* | 100 804 |
| *Ääniä yhteensä* | 14 048 310 |
| *Rekisteröityneitä äänestäjiä* | 19 548 531 |
| Lähde: |

Lai voitti vaalit saatuaan suurimman osuuden äänistä. Hou myönsi tappionsa klo 20 aikaan vaali-illasta ja Ko teki samoin hieman myöhemmin samana iltana. Lain on tarkoitus vannoa virkavalansa 20. toukokuuta 2024.

Lähteet
-------

1. ↑  Taiwan sets next presidential election for January 2024 *Nikkei Asia*. Viitattu 4.5.2023. (englanniksi)
2. ↑  Taiwan (Republic of China) 1947 (rev. 2005) Constitution *constituteproject.org*.  2023. Viitattu 4.5.2023. (englanniksi)
3. ↑  Political System *Ministry of Foreign Affairs*.  4.5.2023. Viitattu 4.5.2023. (englanniksi)
4. ↑  Characteristics of Taiwan Elections *Central Election Commission*.  2023. Viitattu 4.5.2023. (englanniksi)
5. ↑  Movement to Lower Taiwan’s Voting Age to 18 Gains Momentum *Voice of America*.  8.2.2022. Viitattu 4.5.2023. (englanniksi)
6. 1 2 3  Dust settles on 3 Taiwan presidential candidates *Taiwan News*.  24.11.2023. Viitattu 24.11.2023. (englanniksi)
7. ↑  Taiwan ruling party nominates ‘independence worker’ for president *Al Jazeera*.  12.4.2023. Viitattu 4.5.2023. (englanniksi)
8. ↑  Registration for DPP presidential primary closes with Lai Ching-te as sole registrant *FTV News*.  17.3.2023. Viitattu 5.5.2023. (englanniksi)
9. ↑  Lai vows to ‘prioritize’ female vice president *Taipei Times*.  29.9.2023. Viitattu 4.11.2023. (englanniksi)
10. ↑  Blanchard, Ben & Hamacher, Fabian: Taiwan's former US envoy, well-known in US, vilified by China, named VP candidate *Reuters*.  20.11.2023. Viitattu 20.11.2023. (englanniksi)
11. ↑  Foxconn founder Terry Gou seeks return to KMT *Taiwan News*.  15.2.2023. Viitattu 4.5.2023. (englanniksi)
12. ↑  KMT nominates Hou You-yi for president *Taipei Times*.  18.5.2023. Viitattu 17.5.2023. (englanniksi)
13. ↑  Former Control Yuan chief announces bid for Taiwan presidency *Taiwan News*.  29.3.2023. Viitattu 4.5.2023. (englanniksi)
14. ↑  TPP formally nominates Ko as its presidential candidate *Focus Taiwan*.  17.5.2023. Viitattu 4.11.2023. (englanniksi)
15. ↑  Analysis: Taiwan's Vice Presidential Candidate Picks *TaiwanPlus*.  24.11.2023. Viitattu 24.11.2023. (englanniksi)
16. ↑  Foxconn's Terry Gou Will Seek Taiwan Presidency as Independent *Voice of America*.  28.8.2023. Viitattu 6.9.2023. (englanniksi)
17. ↑  Independent candidate Terry Gou announces running mate *Taipei Times*.  14.9.2023. Viitattu 14.10.2023. (englanniksi)
18. ↑  Presidential and Vice Presidential Election Candidate Votes *Central Election Commission*.  2024. Viitattu 14.1.2024. (englanniksi)
19. ↑  Taiwan presidential election: Lai clinches historic victory for ruling party *NHK WORLD*.  13.1.2024. Viitattu 14.1.2024. (englanniksi)
20. ↑  China calls him the 'instigator of war'. Who is Taiwan's next leader William Lai? *SBS News*. Viitattu 14.1.2024. (englanniksi)